Erik Lundin (sjakkspiller)

Erik Lundin (født 2. juli 1904 i Stockholm, død 5. desember 1988), var en svensk stormester i sjakk og en av Sveriges beste sjakkspillere gjennom tidene.

Lundin inmledet sin sjakkarriere 1924 og var i drøyt fem tiår en av Sveriges fremste sjakkspillere. Han ble svensk mester sju ganger (1941, 1942, 1944, 1945, 1960, 1961, 1964). Lundin spilte i ni sjakkolympiader fra 1930 til 1960. Sin høyeste rating oppnådde Lundin i 1946 da han var ranket som nr. 15 i verden.

Lundin var i hele sitt liv medlem av sjakklubben Wasa SK.

I januar 1935 tok Lundin over som eier og redaktør for Tidskrift för Schack. Han innehadde posten fram til 1957 da tidsskriftet ble kjøpt av Sveriges Schackförbund.

Lundin ligger begravd på Norra begravningsplatsen i Solna. På steinen finnes foruten navn og datoer også en sjakkspringer innhugget.

Bibliografi 
 Erik Lundin spelar upp sina schackminnen 1924-1979, 1979

Referanser

Eksterne lenker 
 
 Biografi

Svenske sjakkspillere
Stormestere i sjakk
Nordiske mestere i sjakk
Personer fra Stockholm
Fødsler i 1904
Dødsfall i 1988